**Dopuna**

**Popisa isprava i službenih obrazaca u 2021.**

Sukladno obvezi kontinuiranog ažuriranja *Popisa isprava i službenih obrazaca* koji je sastavni dio *Odluke o ispravama i službenim obrascima* *čiji su sadržaj, oblik, način zaštite i obvezna primjena propisani zakonima i drugim propisima* (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), navodimo dopunu važećeg Popisa isprava i službenih obrazaca.

**Ministarstvo unutarnjih poslova**

Sukladno odredbama Prekršajnog zakona (Narodne novine, br. 107//07, 39/13, 157/13, 110/15, 70/17 i 118/18), a u svrhu provedbe istoga, pokazalo se potrebnim nabaviti veći broj kuverti za tuzemnu poštu i kuverti za inozemnu poštu. Nabavka kuverti je potrebna za slanje Obavijesti o počinjenom prekršaju, Obveznih prekršajnih naloga, Prekršajnih naloga i drugih odluka policije kao ovlaštenog tužitelja u prekršajnom postupku.

Naime, zbog nabavke većeg broja kamera za nadzor brzine kretanja vozila u prometu, značajno se povećao i broj počinjenih prekršaja te posljedično i Obavijesti o počinjenom prekršaju, koje se kuvertiraju i uz povratnicu putem pošte dostavljaju na adrese počiniteljima prekršaja. Od 29. lipnja 2021. godine pušteno je u rad Centralno ispisno mjesto prekršajnog postupka, gdje se većina obavijesti i drugih pismena šalje na ispis i kuvertiranje.

Slijedom navedenog, u Popisu isprava i službenih obrazaca koji je sastavni dio Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), u dijelu koji se odnosi na Ministarstvo unutarnjih poslova, dodaju se obrasci kako slijedi:

* Kuverta za tuzemnu poštu
* Kuverta za inozemnu poštu